**Gradsko kazalište lutaka**

**Program rada i financijski plan za 2021. godinu s obrazloženjem**

Klasa: 612-03/20-01/07

Urbroj: 2181-111-01/20-772

Split, 30.12 2020.

1. **SAŽETAK DJELOKRUGA RADA**

Gradsko kazalište lutaka javna je ustanova čiji je osnivač i vlasnik Grad Split.

Djelatnost Kazališta obuhvaća:

umjetničko i književno stvaralaštvo i reproduktivno izvođenje:

- javno izvođenje lutkarskih i drugih scenskih djela.

Upravljanje objektima za kulturne priredbe:

-organiziranje gostovanja drugih lutkarskih kazališta i lutkarskih festivala te međunarodnih lutkarskih seminara,

- osposobljavanje za glumca – lutkara izvan sustava redovitog obrazovanja

promicanje kreativnosti djece kroz lutkarski studio.

Djelatnost nakladnika.

Proizvodnja, promet i javno prikazivanje audiovizualnih djela.

Umnožavanje snimljenih zapisa.

Djelatnost pružanja audio i audiovizualnih medijskih usluga putem elektroničkih komunikacijskih mreža.

Djelatnost pružanja usluga elektroničkih publikacija putem elektroničkih komunikacijskih mreža.

Djelatnosti proizvodnje audiovizualnih djela.

**MISIJA**

Misija GKL-a Split je:

- stvarati kazališni repertoar za dječju publiku, temeljen na visokim umjetničkim kriterijima koji će kod njih poticati i razvijati kognitivno-emotivne procese i želju za konzumacijom kazališne umjetnosti, te kulture i umjetnosti uopće;

- propitivati i osluškivati svijet koji djeca danas žive i s pozornice uspostaviti komunikaciju sa svakim djetetom u gledalištu;

- njegovati baštinu i time djeci ukazivati na identitet i nasljeđe iz kojeg potječu, a inzistiranjem na različitosti tema, motiva i izvorišta učiti ih da su stanovnici svijeta.

**VIZIJA**

Vizija GKL-a Split je:

- postići kontinuitet repertoarne politike koja promovira suvremeno i novo hrvatsko scensko stvaralaštvo za djecu, te domaću i svjetsku literarnu baštinu;

- zadržati status hrvatskog centra lutkarstva i kazališta za djecu i biti dio europske kazališne scene čija je produkcija namijenjena djeci

- osigurati dostupnost kazališne umjetnosti svakom djetetu u Splitu i Splitsko-dalmatinskoj županiji, ali i šire;

- izboriti se za «vidljivost» djeteta u društvu i njegovo pravo na umjetnički kvalitetno, vrhunsko kazalište koje statusno ne smije biti u lošijem položaju od kazališta za odraslu publiku.

**STRATEŠKI CILJEVI**

**Opći cilj 1. Kontinuitet repertoarne politike koja promovira suvremeno i novo hrvatsko scensko stvaralaštvo za djecu, te domaću i svjetsku literarnu baštinu**

Posebni cilj 1.1. Poticaj i potpora novom domaćem dramskom pismu za djecu

Posebni cilj 1.2. Promoviranje i produkcija predstava hrvatskih autora za djecu

Posebni cilj 1.3. Produkcija i igranje predstava temeljenih na svjetskoj literaturi za djecu, recentnoj, klasici, baštini

**Opći cilj 2. Zadržati status hrvatskog centra lutkarstva i kazališta za djecu i biti dio europske kazališne scene čija je produkcija namijenjena djeci**

Posebni cilj 2.1. Umjetnička i organizacijska izvrsnost

Posebni cilj 2.2. Intenziviranje i unaprjeđivanje suradnje s inozemnim kazalištima i umjetnicima

**Opći cilj 3. Izboriti se za „vidljivost“ djeteta i kulture i umjetnosti za djecu**

Posebni cilj 3.1. Dizanje kvalitete produkcije

Posebni cilj 3.1. Osigurati dostupnost kazališne umjetnosti svakom djetetu

**Opći cilj 4. Osnažiti ulogu GKL-a u društvenom i kulturnom razvoju grada Splita**

Posebni cilj 4.1. Vrijednim kulturnim programima u poslijepodnevnim i večernjim terminima (koncerti, predstave, promocije knjiga, tribine) privući mladu i odraslu publiku.

.

1. **PROGRAM GRADSKOG KAZALIŠTA LUTAKA SPLIT U 2021.**

**PREMIJERNI PROGRAM:**

1. Grigor Vitez: KAKO RASTU DJECA; režija i adaptacija: Ana Prolić
2. Sunčana Škrinjarić: KAKTUS BAJKE; dramatizacija: Ivana Đula, režija: Renata Carola Gatica
3. Marko Marulić: JUDITA (Koprodukcija s UMAS); režija i adaptacija: Bruna Bebić

**OBNOVE:**

1. Sanja Vidan: BIJELE KOČIJE II

**REPRIZNI PROGRAM:**

1. H.C.Andersen: PALČICA
2. Ivana Vuković: MIŠ U TOĆU
3. Andrijana Grgičević: STONOGA GOGA
4. Dunja Adam: PIPO I PRIJATELJI
5. Braća Grimm: PEPELJUGA
6. Nada Iveljić: PEC IVO
7. Ana Marija Veselčić: DOMAŠI
8. Pričaonica: H.C. Andersen: RUŽNO PAČE

**MANIFESTACIJE:**

1. 14. Festival hrvatske drame za djecu MALI MARULIĆ

**PLANIRANE PRIJAVE ZA SUDJELOVANJE NA FESTIVALIMA U HRVATSKOJ I INOZEMSTVU**

(Festivali selektivnog karaktera)

1. Međunarodni Naj, naj, naj festival, Zagreb, veljača 2021.
2. Festival Assitej-a, Čakovec, listopad 2021.
3. Revija lutkarskih kazališta Rijeka, studeni 2021.
4. Međunarodni festival PIF, Zagreb, rujan 2021.
5. Međunarodni dječji kazališni festival Pozorište Zvezdarište, Beograd, studeni 2021.
6. Lutkarsko proljeće u Vukovarsko-srijemskoj županiji, ožujak 2021.
7. Susret lutkara i lutkarskih kazališta Hrvatske, Osijek, lipanj 2021.

**PLANIRANA GOSTOVANJA I IZVEDBE IZVAN ZGRADE**

1. Split – predstave na Marjanu i druge vanjske lokacije
2. Splitsko –dalmatinska županija - gradovi u županiji, manja mjesta i otoci
3. Ostalo - gradovi Šibenik, Zadar, Dubrovnik, Zagreb, …

**OBRAZLOŽENJE PROGRAMA**

Repertoar za 2021. promišljen je u skladu s programskim okvirom i strateškim odrednicama GKL-a te su zastupljeni naslovi koji promoviraju domaću i svjetsku literarnu baštinu i suvremene autore.

U 2021. godini planirane su tri premijere, od kojih jedna u koprodukciji s Umjetničkom akademijom u Splitu, te jedna obnova. U planu je i osam repriznih naslova te 14. izdanje Festivala hrvatske drame za djecu Mali Marulić.

U godini u kojoj Split i Hrvatska obilježavaju značajan događaj u nacionalnoj kulturi, 500. godišnjicu objavljivanja Marulićeve Judite, Gradsko kazalište lutaka Split planira premijerni program temeljen na naslovima hrvatskih autora.

Program je planiran u najboljoj vjeri i s nadom u njegovu realizaciju, odnosno povoljnu epidemiološku situaciju koja će to omogućiti. U samom promišljanju programa i dogovaranju produkcija ostavljen je prostor za prilagodbe, ovisno o razvoju situacije. Predviđena je mogućnost skromnijih produkcija od planiranih, odnosno promjene naslova.

Unatoč okolnostima, nastojat ćemo zadovoljiti očekivanja publike i zadržati visok estetski nivo naših predstava. Umjetničkom izvrsnošću nastojat ćemo jačati prepoznatljivost, identitet i relevantnost splitskog i hrvatskog kazališta i kulture.

Prioritetan cilj bit će sudjelovanje u održavanju i odvijanju kazališnog i kulturnog života grada, vodeći pri tome računa o publici, prvenstveno dječjoj, koja u svom odrastanju zaslužuju kvalitetan i estetski vrijedan sadržaj, bez obzira na okolnosti.

Zaključkom Gradskog vijeća Grada Splita od 12. rujna 2017. GKL Split mora ispuniti kriterij od 260 izvedbi godišnje, četiri premijerna naslova ili tri premijerna i jednom obnovom. Program je planiran sukladno zadanim kriterijima koje planiramo ostvariti, a eventualna odstupanja od zadanog okvira dogovarat ćemo s Osnivačem, u skladu s okolnostima.

Ovako planiran program GKL-a Split za 2021. zadovoljava kriterije Osnivača u svim elementima osim u popunjenosti gledališta. Naime, važeće epidemiološke mjere, koje je racionalno i odgovorno uzeti u obzir kod izrade plana za 2021., utjecat će na manji broj publike a time i prihod od ulaznica, što je predviđeno i financijski planom.

**O PREMIJERNIM NASLOVIMA:**

1. **Grigor Vitez: KAKO RASTU DJECA**

**Dramatizacija i režija: Ana Prolić /Likovnost predstave: Tina Vuković**

Grigor Vitez smatra se začetnikom hrvatskog modernog pjesništva za djecu. Njegovi slikoviti i razigrani stihovi, kao i zanimljivi biografski podaci, poslužit će kao predložak za glumačku monoigru uz korištenje tehnike kamishibai teatra, tradicionalnog japanskog putujućeg kazališta. Igrom, naracijom i likovnošću najmlađima ćemo donijeti Vitezov poetski svijet djetinjstva, trajno inspirativan i nezaobilazan u odrastanju i školovanju generacija djece. Mala i prilagodljiva forma ove predstave omogućit će njezino izvođenje u različitim prostorima, od kazališta do ulica i trgova.

**Premijera: ožujak 2021./Za uzrast: 3+**

1. **Sunčana Škrinjarić: KAKTUS BAJKE**

**Dramaturginja i skladateljica: Ivana Đula /Redateljica: Renata Carola Gatica/Likovnost predstave: Alena Pavlović**

Maštovite bajke poznate hrvatske spisateljice Sunčane Škrinjarić inspirativan su predložak za lutkarsku predstavu za najmlađe. Odabrane bajke iz poznate zbirke dramaturški će obraditi Ivana Đula i režirati Renata Carola Gatica.

**Premijera: rujan 2021./Za uzrast: 3+**

**KOPRODUKCIJA S UMJETNIČKOM AKADEMIJOM U SPLITU**

1. **Marko Marulić: JUDITA**

**Režija: Bruna Bebić / Izvode: Studenti glume Umjetničke akademije u Splitu**

2021. godine Hrvatska obilježava veliki jubilej, petstotu godišnjicu prvog izdanja Marulićeve Judite, kojim je započelo novo doba hrvatske nacionalne književnosti. Pripovijest o Juditi, adaptacijom prilagođenu mladoj publici kojoj tek predstoji upoznavanje s ovim djelom, kao i likom njezina autora, našeg sugrađanina i „oca hrvatske književnosti“ Marka Marulića, donijet će mladi glumci, studenti glume splitske Umjetničke akademije pod mentorstvom svoje profesorice, glumice i redateljice Brune Bebić i uz umjetničku i tehničku podršku GKL-a Split. Predstava će biti prilagođena izvođenju na unutarnjim i vanjskim pozornicama.

Važan motiv za sudjelovanje u ovoj koprodukciji je i priprema predstave koja bi mogla igrati u večernjem terminu, za mladu (srednjoškolci i studenti) i odraslu publiku, odnosno korištenje kapaciteta kazališta ukoliko se nastave epidemiološke mjere koje onemogućuju organizirane posjete vrtića i nižih razreda osnovnih škola.

**Premijera: srpanj 2021./Za uzrast: 14+**

**OBNOVA**

**Sanja Vidan: BIJELE KOČIJE II**

U prosincu ćemo obnoviti predstavu Bijele kočije II, nastavak istoimene kultne predstave Davora Mladinova, prema kojoj je Sanja Vidan 2016. napisala novi tekst i režirala ovaj raskošni blagdanski naslov. S obzirom da neki od glumaca nisu više u angažmanu, niti su članovi ansambla, potrebno je uvesti nove glumce u podjelu predstave kako bi ona ponovno bila dio našeg repertoara. „Bijele kočije“ su moderna bajka, prštave likovnosti, duhovita, energična, razigrana, topla i generacijama omiljen blagdanski naslov našeg kazališta.

**Obnova: prosinac 2021./Za uzrast: 3+**

**14. FESTIVAL HRVATSKE DRAME ZA DJECU „MALI MARULIĆ“ (12. – 16. travnja 2021. )**

U travnju 2021. godine planiramo održati četrnaesto izdanje Festivala Mali Marulić, unatoč činjenici da će to značiti realizaciju dva izdanja festivala unutar jedne kazalište sezone (2020./2021.). Vrijeme održavanja festivala je koncepcijski precizno određeno, a to je mjesec travanj u kojem je objavljena Marulićeva Judita, pa držimo važnim održavanje festivala vratiti u tradicionalni termin, naročito i jer u travnju 2021. obilježavamo petstotu obljetnicu tog značajnog događaja.

Zbog svoje koncepcije i ciljeva, Mali Marulić je od neprocjenjive važnosti za hrvatsko kazalište za djecu. Selekcijski postupak u sastavljanju glavnog programa i festivalske nagrade motiviraju kazališta na sudjelovanje, što znači i na postavljanje hrvatskih autora, kao preduvjet sudjelovanja na festivalu.

Festival putem Natječaja, koji je njegov sastavni dio, motivira pisce da pišu za lutkarsko kazalište i kazalište za djecu. Posljedično, veći broj kvalitetnih tekstova potiče produkciju predstava hrvatskih autora i pisaca. Time Mali Marulić u svim svojim segmentima snažno motivira kazališnu produkciju predstava hrvatskih autora.

Festival Mali Marulić izuzetno je važan i za grad Split jer je riječ o još uvijek jedinom festivalu profesionalnih kazališta za djecu u gradu, ali i cijeloj Splitsko-dalmatinskoj županiji. Realizacija festivala zahtijeva suradnju s ostalim splitskim kazalištima i ustanovama (MKC, Gradska knjižnica, osnovne škole) u kojima se izvode predstave i ostali prateći programi (slušaonice radio-igre, čitanja nagrađenih tekstova).

Osim izvedbenog programa, festival se bavi objavljivanjem nagrađenih tekstova na posebnoj web stranici, otvarajući im time put do kazališnih pozornica.

PROGRAM FESTIVALA sastoji se od glavnog programa (izvedbe selektiranih predstava) i pratećih programa (čitanja nagrađenih tekstova, slušaonice radio-igre, predstave izvan konkurencije, promocije,..).

**8. REVIJA LJETNO KAZALIŠTE ZA DJECU (lipanj/srpanj 2021.)**

Izvedbe redovnog programa, uz poneko gostovanje drugih kazališta, na kraju svake kazališne sezone organiziramo pod naslovom „Ljetno kazalište za djecu“. 2020. godine po prvi put smo izašli na vanjske pozornice, koje smo i tehnički sami oformili i opremili, uz potporu Centra za kulturu i obrazovanje Zlatna vrata koje nam je ustupilo nekoliko termina i prostor Ljetnog kina Bačvice.

Trenutne okolnosti nagnale su nas da se dodatno fokusiramo na realizaciju što većeg broja izvedbi na vanjskim pozornicama, pa smo u tom cilju zatražili investicijsku potporu za nabavu montažne pozornice u 2021. Vlastita montažna pozornica omogućila bi nam neovisnost po pitanju tog glavnog segmenta opreme i veći broj izvedbi u toplijim danima kad je moguće igrati na otvorenom. Preduvjet je i dozvola za korištenje odgovarajuće vanjske lokacije o kojoj pregovaramo s Osnivačem.

**GOSTOVANJA NA FESTIVALIMA U ZEMLJI I INOZEMSTVU**

Gostovanja naših predstava na festivalima u 2021. ovisit će o selekciji, ali i o raspoloživim sredstvima za troškove putovanja. Sudjelovanje na festivalima je važno jer su oni prilika za stručnu valorizaciju naših umjetničkih postignuća, dobivanje uvida u stvaralaštvo drugih, informiranje, učenje kao i za promociju kulturnog stvaralaštva u gradu Splitu.

Predstave ćemo prijaviti za sudjelovanje na festivalima dugogodišnje tradicije i ugleda, po mogućnosti natjecateljske na kojima izvedbe ocjenjuje stručni žiri.

**ULAGANJA U OPREMU I INVESTICIJSKO ODRŽAVANJE**

Zbog okolnosti izazvanih pandemijom, u 2020. smo odustali od investicije u sustav scenske rasvjete – zamjenu 15 motoriziranih reflektora, pa tu investiciju ponovno planiramo za 2021.

U 2021. su planirana ulaganja u opremu:

1. **Sustav scenske rasvjete** – zamjena 15 reflektora tipa Spotlight Sintesi Figura 12 i Spotlight Sintesi Vario 12 ( uključuje u okvire za filter, pripadajući noževi, držači goboa, iris, okvir za filter i klapne)

**Iznos: 46.500,00 kn**

1. **Nabava montažne pozornice –** nabava profesionalne montažne pozornice koja se može postaviti na otvorenom omogućila bi nam izvođenje predstava izvan kazališta, kad to vremenske prilike dozvoljavaju. Većim brojem izvedbi na otvorenom lakše bismo prebrodili očekivane daljnje poteškoće u poslovanju uslijed epidemiološke situacije i mjera. Planirali smo pozornicu 600 x 600 cm, sastavljenu od 18 ploča pojedinačnih dimenzija 200 x 100 cm, a postoji i mogućnost nadogradnje i povećanja dimenzija u budućnosti.

**Iznos: 53.613,00 kn**

1. **Program za prodaju ulaznica i pripadajuća oprema**

GKL Split još uvijek nema elektronski sustav za prodaju ulaznica, već se ulaznice izdaju iz blokova u kojima su ručno pečatirane cijena i datum predstave. Ponuda uključuje aplikaciju za prodaju ulaznica, web prodaju ulaznica i računalnu opremu.

**Iznos: 60.108,00 kn**

1. **Osiguravanje pristupa gledalištu osobama s invaliditetom**

Glavni cilj ovog projekta je svladavanje arhitektonske barijere i osiguravanje pristupačnosti gledališta osobama s invaliditetom.

Ulaz u gledalište bi im bio omogućen putem vertikalne podizne platforme i smještanje u predviđeni prostor u razini zadnjeg reda gledališta iz kojeg bi se uklonio potreban broj sjedalica te napravila proširena platforma kako bi se prostor povećao. Investicija uključuje izradu projekta i radove na prilagodbi gledališta.

**Iznos: 240.500,00 kn**

1. **ZAKONSKE I DRUGE PODLOGE NA KOJIMA SE ZASNIVAJU PROGRAMI**

1. Zakon o kazalištima (NN 71/06, 121/13, 26/14 i 98/19)

2. Zaključak Gradskog vijeća Grada Splita o kriterijima i standardima za rad Gradskog kazališta lutaka za razdoblje od 2018. do 2021. godine, Klasa: 612-01/17-01/50, Urbroj: 2181/01-09-02/01-17-6 od 12.09.2017.

**PLAN TROŠKOVA PREMIJERNIH, REPRIZNIH IZVEDBI I MANIFESTACIJA**

**PREMIJERE**

**Grigor Vitez: KAKO RASTU DJECA**

Dramatizacija i režija: Ana Prolić/Likovnost predstave: Tina Vukasović

Premijera: ožujak 2021. /Za uzrast: 3+

|  |  |
| --- | --- |
| **OPIS STAVKE** | **IZNOS STAVKE U Kn /bto/** |
| **Priprema premijere** |  |
| Autorski honorari (aut.prava, prilagodba i režija, likovnost, glazba,video,foto, likovno i uredničko oblikovanje promotivnih materijala i elektronskih izdanja) | 78.500,00 |
| Materijal (scena i kostimi) | 15.000,00 |
| Putni troškovi i smještaj gostiju (redateljica) | 10.000,00 |
| **U K U P N O:** | **103.500,00** |

|  |  |
| --- | --- |
| **GRAD SPLIT:** | 78.500,00 |
| **MINISTARSTVO KULTURE:** | 20.000,00 |
| **VLASTITA SREDSTVA:** | 5.000,00 |
| **UKUPNO:** | **103.500,00** |

**Sunčana Škrinjarić: KAKTUS BAJKE**

Dramatizacija: Ivana Đula /Režija: Renata Carola Gatica/ Lutke, kostimi, scenografija:

Alena Pavlović/

Premijera: rujan/listopad 2021.

|  |  |
| --- | --- |
| **OPIS STAVKE** | **IZNOS STAVKE U Kn /bto/** |
| **Priprema premijere** |  |
| Autorski honorari (aut.prava, prilagodba i režija, likovnost, glazba,video,foto, likovno i uredničko oblikovanje promotivnih materijala i elektronskih izdanja) | 142.500,00 |
| Materijal (scena i kostimi) | 25.000,00 |
| Putni troškovi i smještaj gostiju (redateljica,kreatorica lutaka) | 15.000,00 |
| **U K U P N O:** | **182.500,00** |

|  |  |
| --- | --- |
| **GRAD SPLIT:** | 142.500,00 |
| **MINISTARSTVO KULTURE:** | 10.000,00 |
| **VLASTITA SREDSTVA:** | 30.000,00 |
| **UKUPNO:** | **182.500,00** |

**Koprodukcija s Umjetničkom akademijom u Splitu**

**Marko Marulić: JUDITA**

Režija: Bruna Bebić

Premijera : lipanj/srpanj: 2021.

|  |  |
| --- | --- |
| **OPIS STAVKE** | **IZNOS STAVKE U Kn /bto/** |
| **Priprema premijere** |  |
| Autorski honorari (dramaturg, glazba, kostimi, scenografija, video, foto, likovno i uredničko oblikovanje promotivnih materijala i elektronskih izdanja) | 41.200,00 |
| Materijal (scena i kostimi) | 15.000,00 |
| **U K U P N O:** | **56.200,00** |

|  |  |
| --- | --- |
| **GRAD SPLIT:** | 39.000,00 |
| **MINISTARSTVO KULTURE** | 10.000,00 |
| **VLASTITA SREDSTVA:** | 7.200,00 |
| **UKUPNO:** | **56.200,00** |

**OBNOVA**

**Sanja Vidan: BIJELE KOČIJE**

Obnova: prosinac 2021.

|  |  |
| --- | --- |
| **OPIS STAVKE** | **IZNOS STAVKE U Kn /bto/** |
| **Trošak obnove** |  |
| Autorski honorari (obnova, gostujući glumci, Djed Mraz, foto, trailer, likovno i umjetničko oblikovanje promo materijala i elektronskih izdanja) | 20.000,00 |
| Materijal (scena, kostimi i lutke) | 10.000,00 |
| **U K U P N O:** | **30.000,00** |

|  |  |
| --- | --- |
| **VLASTITA SREDSTVA:** | 30.000,00 |

**TROŠAK PRIPREME PREMIJERA I OBNOVE U 2021.**

|  |  |
| --- | --- |
| **GRAD SPLIT:** | 260.000,00 |
| **MINISTARSTVO KULTURE:** | 40.000,00 |
| **VLASTITA SREDSTVA:** | 72.200,00 |
| **UKUPNO:** | **372.200,00** |

**TROŠAK REPRIZNIH i GOSTUJUĆIH IZVEDBI**( predstave GKL-a u zgradi, gostujuća kazališta, honorari gostujućih glumaca, autorska prava, tantijemi, trošak gostovanja/dnevnice, troškovi puta, potrošni materijal/)

|  |  |
| --- | --- |
| **GRAD SPLIT:** | 112.200,00 |
| **MINISTARSTVO KULTURE:** | 7.000,00 |
| **VLASTITA SREDSTVA:** | 27.179,00 |
| **UKUPNO:** | **146.379,00** |

**UKUPAN TROŠAK REALIZACIJE PROGRAMA PREMIJERNIH I REPRIZNIH NASLOVA:**

|  |  |
| --- | --- |
| **GRAD SPLIT:** | 372.200,00 |
| **MINISTARSTVO KULTURE:** | 47.000,00 |
| **VLASTITA SREDSTVA:** | 99.379,00 |
| **UKUPNO:** | **518.579,00** |

**FESTIVAL MALI MARULIĆ I NATJEČAJ ZA DRAMSKI TEKST**

|  |  |
| --- | --- |
| **OPIS STAVKE** | **IZNOS STAVKE** |
| HOTELSKI SMJEŠTAJ GOSTIJU (paušalno 9 kazališta, ansambli s tehnikom, 3 člana žirija, 3 žiri i nagrađeni natječaja, gosti), PUTNI TROŠKOVI (selektor, 3 žiri, nagrađeni pisci, dobitnici nagrada), PREHRANA GOSTIJU (suhi obrok) | 38.000,00 |
| AUTORSKI HONORARI ( selektor, žiri festivala 3 i žiri Natječaja 3, nagrade natječaja, likovno rješenje, oblikovanje, PR i urednički poslovi, voditelj dječjeg žirija,voditelj pratećih programa) | 85.000,00 |
| STUDENT SERVIS (hostese, ispomoć u tehnici, na blagajni) | 3.500,00 |
| PROMIDŽBA (uređivanje i likovno oblikovanje, tisak i print materijala, promocija na mrežama, foto, video, ljevaonica, cvijeće, snimanje reportaže) | 17.000,00 |
| TROŠAK IZVEDBI PREDSTAVA (RAČUNI) paušalno 9 kazališta -14 izvedbi | 42.500,00 |
| NAJAM DODATNIH PROSTORA ZA IZVEDBE | 5.000,00 |
| **UKUPNO:** | **191.000,00** |

|  |  |
| --- | --- |
| **GRAD SPLIT:** | 130.000,00 |
| **MINISTARSTVO KULTURE:** | 61.000,00 |
| **VLASTITA SREDSTVA:** | 0,00 |
| **UKUPNO:** | **191.000,00** |